Euroopa Liidu Teataja L 305 , 10/11/1988 Lk 0028 - 0030

Soomekeelne eriväljaanne: Peatükk 3 Köide 27 Lk 0191

Rootsikeelne eriväljaanne: Peatükk 3 Köide 27 Lk 0191



Komisjoni määrus (EMÜ) nr 3480/88, 9. november 1988, millega muudetakse määrust (EMÜ) nr 1618/81, millega määratakse kindlaks põhisaadused, mis ei vasta eksporditoetuste ettemakse saamise tingimustele EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta, [1] viimati muudetud määrusega (EMÜ) nr 2221/88, [2] eriti selle artikli 16 lõiget 6, ning muude põllumajandussaaduste ja -toodete turu ühist korraldust käsitlevate määruste vastavaid sätteid, võttes arvesse nõukogu 4. märtsi 1980. aasta määrust (EMÜ) nr 565/80 põllumajandustoodetele antavate eksporditoetuste ettemaksete kohta, [3] viimati muudetud määrusega (EMÜ) nr 2026/83, [4] ning arvestades, et: määruse (EMÜ) nr 565/80 artikli 4 lõiget 2 kohaldatakse põhisaadustest valmistatud töödeldud toodete ja kaupade suhtes tingimusel, et võrreldavate toodete seestöötlemise kord ei ole keelatud; nõukogu 19. juuli määrusega (EMÜ) nr 2236/88, millega peatatakse määruse (EMÜ) nr 866/84 (millega kehtestatakse erimeetmed piimatoodete väljaarvamiseks seestöötlemise korra alt ja teatavate tavaliste toimingute alt) [5] kohaldamine, lubab nõukogu kasutada seestöötlemise korda kõnealuste toodete suhtes kuni 1988/89. majandusaasta lõpuni ning nende toodete puhul võib eksporditoetust kõnealuse ajavahemiku kohta ette maksta; komisjoni määrust (EMÜ) nr 1618/81, [6] muudetud määrusega (EMÜ) nr 2880/84, [7] tuleks seetõttu ajakohastada ja piimatooted tuleks välja jätta kõnealuse korraga hõlmatavate põhitoodete nimekirjast; nõukogu 23. juuli 1987. aasta määrusega (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [8] viimati muudetud määrusega (EMÜ) nr 3174/88, [9] kehtestas nõukogu uue kaupade nomenklatuuri; seetõttu tuleks vastavalt kohandada määrust (EMÜ) nr 1618/81; käesoleva määrusega ettenähtud meetmed on kooskõlas kõigi asjaomaste turgude korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1618/81 muudetakse järgmiselt. 1. Artikkel 1 asendatakse järgmisega: "Artikkel 1 Põhisaadused, mis ei vasta määruse (EMÜ) nr 565/80 artiklis 4 osutatud korra kohaldamise tingimustele, on loetletud käesoleva määruse lisas. Need põhisaadused arvatakse sellest korrast välja ainult siis, kui need on ette nähtud selliste toodete töötlemiseks, mis on nimetatud: a) määruse (EMÜ) nr 2727/75 A lisas, välja arvatud CN-koodi 2309 alla kuuluvad tooted; b) nõukogu määruse (EMÜ) nr 1418/76 [10] artikli 1 lõike 1 punktis c." 2. Lisa asendatakse käesoleva määruse lisaga. Artikkel 2 Käesolev määrus jõustub selle Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. november 1988 Komisjoni nimel asepresident Frans Andriessen [1] EÜT L 281, 1.11.1975, lk 1. [2] EÜT L 197, 26.7.1988, lk 16. [3] EÜT L 62, 7.3.1980, lk 5. [4] EÜT L 199, 22.7.1983, lk 12. [5] EÜT L 197, 26.7.1988, lk 38. [6] EÜT L 160, 18.6.1981, lk 17. [7] EÜT L 272, 13.10.1984, lk 15. [8] EÜT L 256, 7.9.1987, lk 1. [9] EÜT L 298, 31.10.1988, lk 1. [10] EÜT L 166, 25.6.1976, lk 1. -------------------------------------------------- LISA " LISA CN-kood | Kirjeldus | 1104 | Muul viisil töödeldud teraviljad (näiteks kroovitud, valtsitud, helvestatud, poleeritud, lõigatud või jämedalt purustatud terad), v.a rubriigis 1006 nimetatud riis; teraviljaidud (terved, valtsitud, helvestatud või jahvatatud): | 110430 | — teraviljaidud, terved, valtsitud, helvestatud või jahvatatud | 1106 | Püülijahu ja lihtjahu rubriigi 0713 kuivatatud kaunviljadest, rubriigi 0714 saagost, juurtest või mugulatest; jahu ja pulber 8. grupi toodetest: | 110620 | — püülijahu ja lihtjahu rubriigi 0714 saagost, juurtest või mugulatest: | | — — muu: | 11062091 | — — — tärklisetoodete valmistamiseks | 11062099 | — — — muu: | 11090000 | Nisugluteen, kuivatatud või kuivatamata | 2302 | Kliid, pebred jm tera- või kaunviljade tuulamis-, jahvatus- vm töötlusjäägid, granuleeritud või granuleerimata: | 230210 | — maisist | 230220 | — riisist | 230230 | — nisust | 230240 | — muudest teraviljadest | 2303 | Tärklisetööstuse jms jäägid, peedipulp, raba jm suhkrutööstuse jäätmed, pruulimise ja destilleerimise pära ja jäätmed, granuleeritud või granuleerimata: | 230310 | — tärklisetööstuse jms jäägid: | | — — maisitärklise tootmisjäägid (v.a kontsentreeritud vedelikud), kuivaine valgusisaldusega: | 23031011 | — — — üle 40 % massist | " --------------------------------------------------